Kiitos! (Soini)
Oi kiitos, Jumalani, että sä soit
 surun tulta ja tuskaa mulle!
 Olis sydämeni, sen sinä arvata voit,
 ihan arvoton muuten sulle.

 Oman mieleni palossa ma ymmärtää
 voin muittenkin surujen juurta.
 Sitä ilman en tuntisi ensinkään
 maan piirissä mitään suurta.

 Mut kun olen surujen ja tuskan mies,
 niin surujeni hiiliin yhtyy
 koko kansani liekkivä murheen lies –
 ja silloin se palamaan syttyy!